Ružový výtok po 2 tabletách clotrimazolu AL 100 v 27 týždni tehotenstva
Dobrý deň. Som v 27tt. Začala som brať na svrbenie clotrimazol zatiaľ som mala 2 tablety a dnes sa mi objavil ružový výtok. Medzi vedľajšími účinkami píšu aj krvácanie. Mám si dať tabletu dnes večer?
Ďakujem za odpoveď
Dobrý deň,
ďakujeme za Vašu otázku.
Krvácanie patrí medzi vedľajšie účinky lieku Clotrimazol AL. V prípade výskytu vedľajšieho účinku lieku nie je vhodné pokračovať v liečbe uvedeným liekom. Vzhľadom na prebiehajúce tehotenstvo Vám odporúčam liečbu gynekologických ťažkostí, aj prípadné vedľajšie účinky liečby, konzultovať s ošetrujúcim lekárom.
Prajem skorú úľavu od ťažkostí.
S pozdravom
PharmDr. Veronika Kiabová